CELEX: 32004D0827
Language: hu
Date: 2004-11-29 00:00:00
Title: 2004/827/EK: A Bizottság határozata (2004. november 29.) a tagállamoknak a 2000/29/EK tanácsi irányelv egyes rendelkezéseitől való átmeneti eltérés engedélyezéséről az Ausztráliából származó talaj behozatala tekintetében (az értesítés a B(2004) 4449. számú dokumentummal történt)

3.12.2004   
            
            
               HU
            
            
               Az Európai Unió Hivatalos Lapja
            
            
               L 358/33
            
         
      A BIZOTTSÁG HATÁROZATA
   
   (2004. november 29.)
   a tagállamoknak a 2000/29/EK tanácsi irányelv egyes rendelkezéseitől való átmeneti eltérés engedélyezéséről az Ausztráliából származó talaj behozatala tekintetében
   (az értesítés a B(2004) 4449. számú dokumentummal történt)
   (2004/827/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
   tekintettel az Ausztrália által benyújtott kérelemre,
   mivel:
   
               (1)
            
            
               A 2000/29/EK irányelv értelmében egyes harmadik országokból származó talaj elvileg nem hozható be a Közösség területére.
            
         
               (2)
            
            
               Ausztrália engedélyt kért arra, hogy kis mennyiségű Ausztráliából származó talajt exportálhasson a Közösség területére, hogy azt gyászszertartási céllal egy Belgiumban eltemetett ausztrál állampolgár sírjára helyezhessék.
            
         
               (3)
            
            
               Az említett talajt még Ausztrália területének elhagyása előtt megfelelő módon kezelik, és az ausztrál hatóságok e célra kiállított hivatalos bizonyítványát csatolják hozzá.
            
         
               (4)
            
            
               A Bizottság úgy ítéli meg, hogy a növényekre vagy növényi termékekre ártalmas szervezetek elterjedésének kockázata nem áll fenn, ha a talajt az Ausztrália által javasolt módon kezelik.
            
         
               (5)
            
            
               A tagállamoknak ezért egy korlátozott időtartamra eltérésről kell rendelkezniük a kis mennyiségű talaj különleges kezelési feltételek melletti behozatalának engedélyezése érdekében.
            
         
               (6)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok engedélyt kapnak arra, hogy a 2000/29/EK irányelv 4. cikkének (1) bekezdésétől való eltérésről rendelkezzenek az irányelv III. melléklete A. részének 14. pontjában említett tilalmak tekintetében az Ausztráliából származó talaj esetében.
   Az eltérésre való jogosultság feltétele, hogy a talajnak meg kell felelnie a mellékletben felsorolt különleges feltételeknek, 2004. november 20. és 2005. január 31. között kell a Közösség területére behozni, és gyászszertartási célokra kell szánni.
   Az engedély nem sérthet más jogszabályok értelmében előírt további engedélyeket vagy eljárásokat.
   2. cikk
   Az eltérést e határozat értelmében engedélyező tagállamok e határozat értelmében erről 2005. március 1-jéig jelentést nyújtanak be a Bizottsághoz.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2004. november 29-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 169., 2000.10.7., 1. o. A legutóbb a 2004/102/EK bizottsági irányelvvel (HL L 309., 2004.10.6., 9. o.) módosított irányelv.
   
      MELLÉKLET
      Különleges feltételek, amelyek mellett az Ausztráliából származó talajra az e határozat 1. cikkében megállapított eltérés engedélyezhető
      
                  1.
               
               
                  A talajt:
                  
                              a)
                           
                           
                              legalább 121 °C-os meleg levegőn legalább 2 órán át kell melegíteni a maghőmérséklet elérését követően; vagy
                           
                        
                              b)
                           
                           
                              50 kGray (5 Mrad) gamma sugárral kell kezelni.
                           
                        
            
                  2.
               
               
                  A talajhoz a 2000/29/EK irányelv VII. melléklete szerinti, Ausztráliában kiállított növény-egészségügyi bizonyítványt kell csatolni. A bizonyítvány „Kiegészítő nyilatkozat” rovatában a következőt kell feltüntetni: „Ez a szállítmány megfelel a 2004/…/EK bizottsági határozatban megállapított feltételeknek.”
               
            
                  3.
               
               
                  A Közösségbe történő behozatal előtt az importőr hivatalosan értesíti a behozatali tagállam hivatalos szerveit:
                  
                              a)
                           
                           
                              a talaj mennyiségéről;
                           
                        
                              b)
                           
                           
                              a talaj eredetéről;
                           
                        
                              c)
                           
                           
                              a behozatal tervezett időpontjáról;
                           
                        
                              d)
                           
                           
                              a talaj rendeltetéséről.
                           
                        
            
                  4.
               
               
                  A talaj rendeltetési helye csak az lehet, amelyet a 3. d) pontnak megfelelően a hivatalos szervekkel közöltek.
                  Azokban az esetekben, amikor a rendeltetési hely nem abban a tagállamban található, ahol a talajnak a Közösség területére való behozatala történt, az importőr fent említett előzetes értesítésének kézhezvételekor a behozatal szerinti tagállam illetékes hivatalos szervei tájékoztatják a rendeltetési tagállam illetékes szerveit a talaj rendeltetési helyének megjelölésével.